### Č. sp.: ŽP 2014/04942-5-MK Bardejov

## 24.10.2014

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Tesco Stores SR, a.s., Kamenné námestie 1/A, 815 61 Bratislava** zo dňa 30.09.2014, podľa § 47 ods. 3, § 48 ods. 1 zákona č. 543/2002 Z.z. o ochrane prírody a krajiny v znení neskorších predpisov, v súlade s § 46 zákona č. 71/1967 Zb. o správnom konaní v znení neskorších predpisov, vydáva

## ***s ú h l a s***

žiadateľovi **na výrub 2 ks drevín**, druh:  **breza previsnutá** (Betula pendula) s obvodmi kmeňov 150 cm a 160 cm, meranými vo výške 130 cm nad zemou, rastúcich na pozemku parcela C KN číslo 1300/18 v kat. území Bardejov, druh pozemku: ostatné plochy **(ul. Štefánikova 3957).** Žiadateľ je vlastníkom pozemku, na ktorej drevina požadovaná na výrub rastie.

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub dreviny žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

2) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

3) žiadateľ zabezpečí, aby nedošlo k poškodeniu drevín, ktoré nie sú určené na výrub,

4) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

5) za prípadné škody na majetku fyzických osôb alebo právnických osôb, spôsobených pri výrube dreviny, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu za týchto podmienok:

1) vysadiť na tú istú parcelu **C KN 1300/18** v kat. území Bardejov, druh pozemku: ostatné plochy **2 ks drevín,** druh **lipa obyčajná** (Tilia vulgaris), vysokých najmenej 1,5 m, tvaru alejového stromu, s koreňovým balom, s obvodom kmeňa 16/18 cm, s dôkladnou prípravou pôdy, aby sa v budúcnosti zachovala stromová zeleň v tejto lokalite,

2) pri každom strome bude založená misa, pokrytá mulčovacou fóliou a mulčovacou kôrou,

3) vysadené dreviny je potrebné zabezpečiť minimálne tromi opornými kolíkmi,

4) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

5) žiadateľ zabezpečí starostlivosťo náhradnú výsadbu po dobu 3 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**6) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 30.09.2014 (ev. č. 23 777) požiadal Tesco Stores SR, a.s., Kamenné námestie 1/A, 815 61 Bratislava, IČO: 31321828, o vydanie súhlasu na výrub 2 ks drevín, druh: breza previsnutá (Betula pendula) s obvodmi kmeňov 150 cm a 160 cm, meranými vo výške 130 cm nad zemou, rastúcich na pozemku parcela C KN číslo 1300/18 v kat. území Bardejov, druh pozemku: ostatné plochy (ul. Štefánikova 3957). Žiadateľ je vlastníkom pozemku, na ktorom dreviny požadované na výrub rastú. Dôvod žiadosti – vyschnuté dreviny.

Mesto Bardejov, podľa § 82 ods. 7 zákona o ochrane prírody v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov v dňoch od 02.10.2014. V lehote do šiestich pracovných dní od zverejnenia informácie nebolo doručené Mestu Bardejov písomné alebo elektronické potvrdenie záujmu byť účastníkom v začatom správnom konaní.

Orgán ochrany prírody listom č. ŽP 2014/04942-2-MK zo dňa 14.10.2014 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 24.10.2014, počas ktorého bolo zistené, že dreviny požadované na výrub, rastú na uvedenom pozemku, ktorý je umiestnený v zastavanom území. V priebehu miestnej obhliadky orgán ochrany prírody vykonal meranie obvodov kmeňov drevín, zistil ich zdravotný stav a zhotovil fotodokumentáciu drevín požadovaných na výrub. Jedná sa o odumreté dreviny, dôvod žiadateľa je teda opodstatnený. Z priebehu ústneho pojednávania a miestnej obhliadky bol vyhotovený zápis a prezenčná listina. Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu dreviny určenej na výrub, ktorá je 0,- €. Výpočet je prílohou zápisu. Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči ich výrubu nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť na výrub drevín je opodstatnená. Rozhodol preto o povolení výrubu podľa § 47 ods. 3 citovaného zákona. Zároveň žiadateľovi podľa ustanovení § 48 ods. 1 zákona uložil náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 citovaného zákona.

**P o u č e n i e**

Proti tomuto rozhodnutiu možno podať odvolanie, podľa § 53 a násl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Doručuje sa:

* **TESCO STORES SR, a.s., Kamenné nám. 1/A, 815 61 Bratislava**
* **TESCO HM Bardejov, Štefánikova 3957, 085 01 Bardejov**

Na vedomie:

- SIŽP - inšpektorát ochrany prírody, Rumanova 14, 040 01 Košice

- Okresný úrad Bardejove, Odbor starostlivosti o životné prostredie Dlhý rad 16, 085 77 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk